JIEZNO KULTŪROS IR LAISVALAIKIO CENTRO

2023 METŲ VEIKLOS ATASKAITA

2024-01-25 Nr.

Trumpa informacija apie įstaigą

Jiezno kultūros ir laisvalaikio centro (toliau kultūros centro) teisinė forma – biudžetinė įstaiga, įregistruota juridinių duomenų registre, kodas 301792626. Kultūros centro savininkas – Prienų rajono savivaldybė. Kultūros centro savininko teises ir pareigas įgyvendinanti institucija – Prienų rajono Savivaldybės taryba.

Kultūros centro buveinė – J. Basanavičiaus g. 20, LT-59 426 Jieznas, Prienų r. sav. Kultūros centro veikla yra neterminuota. Kultūros centro finansiniai metai sutampa su kalendoriniais metais. Kultūros centras viešuosius pranešimus apie veiklą skelbia vietos spaudoje, Jiezno kultūros ir laisvalaikio centro feisbuko paskyroje ir interneto svetainėje www.jieznokc.lt.

Kultūros centras 2023 m. organizavo įvairias veiklas: edukacines programas, parodas, mėgėjų meno kolektyvų repeticijas, koncertines išvykas, profesionalių atlikėjų koncertus, vykdė sociokultūrinę veiklą, populiarino etninę kultūrą, populiarino vietos kultūros paveldą.

Kultūros ir laisvalaikio centro veiklos programos tikslai yra ilgalaikiai ir tęstiniai. 2023 m. buvo tobulinama teikiamų paslaugų kokybė, kad būtų tinkamai įgyvendinami Jiezno kultūros ir laisvalaikio centro nuostatuose patvirtinti punktai. Didelis dėmesys buvo skiriamas įstaigos darbo viešinimui, pateikiant informaciją apie vyksiančius ir vykusius renginius bei koncertines išvykas socialiniuose tinkluose, rajoninėje spaudoje. Buvo sudarytos sąlygos gyventojams sužinoti apie renginius, juose dalyvauti bei gauti informaciją apie įvykusius renginius.

Prienų rajono savivaldybės strateginio plėtros plano priemonių įgyvendinimas

Jiezno kultūros ir laisvalaikio centras, siekdamas nuostatuose apibrėžtų ilgalaikių tikslų bei vykdydamas jam priskirtas funkcijas, organizuoja veiklą vadovaudamasis Prienų rajono savivaldybės strateginiame plėtros plane kultūros plėtrai regione skatinti numatytais prioritetais ir šiems prioritetams įgyvendinti keliamais tikslais, uždaviniais bei keliamiems tikslams ir uždaviniams įgyvendinti suplanuotomis priemonėmis. Nuolat siekiama, kad šalia etninės-tradicinės kultūros išlaikymo kultūros ir laisvalaikio centras taptų novatoriškas, šiuolaikine kultūra, profesionaliu menu vienytų įvairaus amžiaus dalyvius, žiūrovus.

2.5. Tikslas „Sudaryti sąlygas žmogaus kūrybinei raiškai ir visapusiškai asmenybės raidai, plėtoti kultūrinės veiklos pasirinkimo galimybes vietos gyventojams bei atvykstantiems svečiams ir turistams“

2023 m. išsikėlėme svarbų tikslą į kultūros centro veiklą įtraukti Jiezne gyvenančius ukrainiečius. Jiezne buvo surengtos trys edukacinės programos vaikams ir suaugusiems į kurias pakvietėme ukrainiečių šeimas, vertėjo pagalba sudarėme sąlygas jose dalyvauti kitakalbiams dalyviams. Jiezno kultūros ir laisvalaikio centras partnerystės sąlygomis vykdė du projektus su Jiezno kraštiečių bendruomene. Vykdant projekto „Kūrybiška ir draugiška vasara bendruomenėje“ įsipareigojimus 2023 m. organizavome Teatro ir pramogų studijos „Lulu“ edukaciją , kurioje taip pat turėjo galimybę dalyvauti Jiezne gyvenančių ukrainiečių vaikai. Jie kartu su lietuviais vaikais dalyvavo klounados pamokose, mokėsi, gavo pažymėjimus. Pilietiškai nusiteikusiam jaunimui 2023 m. pasiūlėme kultūrinę-istorinę programą „Kraštiečio kun. Prano Bieliausko 140-ųjų metinių minėjimas“, tai sudarė galimybę žygio metu aplankyti žymaus kraštiečio, nusipelniusio visai Lietuvai, vaikystės vietas. Kunigo gimtinėje surengėme jo užrašytų dainų koncertą. Programoje dalyvavo jaunimas ir suaugusieji iš įvairių Lietuvos vietų. Organizuodami renginį prisidėjome prie Jiezno krašto lankytinų vietų pažinimo.

2.5.1. uždavinys „Plėtoti esamą kultūros sektoriaus situaciją ir sudaryti sąlygas naujoms kultūrinių veiklų iniciatyvoms reikštis“

Jiezno kultūros ir laisvalaikio centre nuolat veikia parodos. Sudarome galimybę surengti parodas kuriantiems vietiniams profesionaliems ir mėgėjams menininkams, kraštiečiams, kviečiame savo kūrybą eksponuoti profesionalius menininkus, tautodailininkus. 2023 m. surengėme 6 parodas. Iš jų trys – profesionalių menininkų, gyvenančių Jiezno seniūnijoje.

Naujiena kultūros centro darbe: Prienų rajono savivaldybės 2022 m. lapkričio 24 d. NR. T3-311 sprendimu kultūros ir laisvalaikio centrams buvo suteikta teisė rengti apmokamus mėgėjų meno kolektyvų bei profesionalių atlikėjų koncertus, parduodant bilietus. 2023 m. organizavome du mokamus renginius. Parduodami bilietus įsigijome spec.lėšų, kurias skyrėme kultūros ir laisvalaikio centre rengiamoms veikloms.

Priemonė 2.5.1.3 „Originalių viešųjų kultūrinių erdvių plėtra“

Jau daug metų Jiezno kultūros ir laisvalaikio centro renginiai vyksta naujose erdvėse. 2023 m. renginius vykdėme netradicinėse seniūnijos erdvėse. Prie paminklo trijų kartų savanoriams organizavome pilietinės dainos vakarą . Kraštiečio kun. Pr. Bieliausko minėjimą rengėme jo gimtinėje. Seniūnijos vasaros šventę organizavome prie Jiezno ežero, pasinaudodami įrengta infrastruktūra bei puikiu gamtos prieglobsčiu.

1.2. Įstaigos metinio veiklos plano įgyvendinimas

Įstaigos veiklos programa parengta siekiant užtikrinti kultūros įstaigos teikiamų paslaugų įvairovės plėtrą, kultūrinių paslaugų kokybę, kultūros įstaigos aplinkos kūrimą bei palaikymą. Etninės kultūros bei mėgėjų meno tradicijų išsaugojimą ir tęstinumą, bendruomeninių kultūrinių iniciatyvų palaikymą ir kūrybinių veiklų poreikio skatinimą.

Į 2023 m. renginių planą bei Lietuvos mėgėjų meno renginių žemėlapį įtraukti ir vykdyti renginiai, skirti Dainų švenčių tradicijų tęstinumui. Svarbus šio darbo rezultatas – folkloro ansamblio „Jieznelė“ parengta programa „ Šimtmetį skambančios dainos “, skirta kraštiečio kun. Pr. Bieliausko 140-ųjų metinių minėjimui. Žymusis kraštietis ,visuomenininkas surinkęs ir su natomis užrašęs 3000 dainų. Parengtą programą ansamblis buvo pakviestas pristatyti tarptautiniame folkloro festivalyje Kaune „Atataria lamzdžiai“, respublikiniame folkloro festivalyje „Senoji gudų kultūra “, regioniniame folkloro festivalyje „Tėvelio dvarely“.

Jiezno kultūros ir laisvalaikio centro mėgėjų teatras „Žaltvykslė“ dalyvavo regioniniuose mėgėjų teatrų festivaliuose „Akimirkos“ ir „Šaltupis“, respublikinėje mėgėjų teatrų šventėje-apžiūroje „Atspindžiai“ bei įvairiuose rajoniniuose ir bendruomenių renginiuose.

Seniausiai susikūręs Jiezno kultūros ir laisvalaikio centro kolektyvas – liaudiškos muzikos kapela „Jieznelė“ šiais metais parengė programą ir dalyvavo regioninėje kapelų šventėje-konkurse „Grok, Jurgeli 2023“, bei TV laidoje „Duokim, garo“.

Mišrus vokalinis ansamblis „Jieznelė“ parengė programą respublikiniam konkursui „Nemunėlio vingiai“, programą projektiniam renginiui „Atgaiva sielai“.

Organizuojamos parodos sulaukė ne tik vietinių žiūrovų , ypatingai didelio dėmesio sulaukė Vaido Tamošiūno fotografijos paroda „Saulėraščiai“, Mariaus Jonučio darbų paroda, porcelianinių lėlių kolekcininkės Ramunės Vrubliauskienės lėlių paroda. Kraštietė kūrėja Laima Butkienė lankytojus sudomino gamtos augalų koliažų paveikslais. Dėl parodų organizavimo regione sulaukėme Lietuvos televizijos dėmesio , buvo parengtas reportažas ir transliuotas per LRT laidą „Labas vakaras, Lietuva“. 2023 m. sudarytos sąlygos parodas aplankyti darbo dienomis nuo 1000 iki 1800 val. bei šeštadieniais, kadangi buvo pastebėta, jog iš kitų miestų atvykstantys lankytojai pageidauja apsilankyti parodas poilsio dienomis.

Būdami partneriais projekte „Atgaiva sielai“ su Prienų Justino Marcinkevičiaus viešąja biblioteka surengėme penkis mišraus vokalinio ansamblio „Jieznelė“ pasirodymus įvairiuose globos namuose. Bendradarbiaudami su seniūnija, vaikams dovanojome Kalėdų eglės įžiebimo šventę, kuriai kultūros ir laisvalaikio centro vaikų ir suaugusiųjų mėgėjų teatras parengė spektaklį K. Kanguro „Sniego malūnas“ bei teatralizuotą kaukių pasirodymą miesto aikštėje.

Tęsėme tradicinius renginius iš ciklo „Kraštiečiai sugrįžta“. Šiais metais kraštietė menininkė Jurgita Buterlevičienė surengė unikalią tapybos darbų parodą, kurioje į tapybos darbus buvo integruoti vaikystėje kolekcionuoti daiktai.

Įstaigos lėšos ir išlaidos

Lėšos

Gautos lėšos, Eur
Iš viso	Iš jų
Biudžeto (steigėjo) lėšos	Valstybės lėšos	Už mokamas paslaugas	Programų, projektų lėšos	Fizinių, juridinių asmenų parama
Patalpų nuoma	Kitos mokamos paslaugos
123 764	122 200	131	231	500	702

2.2. Išlaidos, Eur

Iš viso	Darbo užmokesčiui	Turtui įsigyti ir finansiniams įsipareigojimams vykdyti
123 031	102 200	20 831

Papildomų finansinių išteklių pritraukimas (informacija apie įgyvendintus ir vykdomus projektus, programas, rėmėjų paramą, partnerių indėlį ir kt.).

Jiezno kultūros centras buvo partneriais Jiezno kraštiečių bendruomenės ir kartu įgyvendino šiuos projektus:

Vietos projektą „Tradicijos lydinčios kraštą“, pagal VPS priemonės Nr. LEADER-19.2-SAVA-4 Projekto vertė 3200,00 Eur. Projektą finansavo Lietuvos ŽŪM, kofinansavo, Prienų rajono savivaldybė.

Projektą „Kūrybiška ir draugiška vasara bendruomenėje“, pagal Nevyriausybinių organizacijų veiklos stiprinimo 2023–2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“ . Gautas 750,00 Eur. finansavimas.

Projektą „Kraštiečio kunigo Pr. Bieliausko 140-ųjų gimimo metinių minėjimas“, pagal Prienų rajono savivaldybės „Kultūros,sporto, jaunimo ir bendruomenės veiklos stiprinimo programą“. Gautas 400,00 Eur.finansavimas.

Iš privačių rėmėjų gauta 720,00 Eur. parama.

2023 m. vykdyti projektai:

2023 m. teikėme paraišką LNKC tautinių, archeologinių, istorinių kostiumų mėgėjų meno kolektyvams gamybos ir įsigijimo išlaidų daliniam finansavimui gauti. Skirta 500,00 Eur. Prienų r. savivaldybė skyrė 500,00 Eur.

Partnerių teisėmis dalyvavome Prienų Justino Marcinkevičiaus viešosios bibliotekos, LT kultūros tarybos finansuotame projekte „Atgaiva sielai“. Projekte mėgėjų meno kolektyvai parengė ir atliko 5 koncertines programas.

3. Žmogiškųjų išteklių valdymas

Jiezno kultūros ir laisvalaikio centre dirba kvalifikuoti darbuotojai, turintys ilgalaikę darbo patirtį kultūros srityje, 3 turintys profesinio bakalauro išsilavinimus, 2 – universitetinius išsilavinimus, folkloro kolektyvo vadovė, turinti ilgalaikę darbo ir tradicijų perėmimo patirtį. 2023 m. darbuotojai dalyvavo 9-iuose nuotoliniuose ir kontaktiniuose kvalifikacijos kėlimo kursuose ir seminaruose. Jiezno kultūros ir laisvalaikio centras į renginių organizavimo grupes įtraukė nevyriausybines organizacijas, bendruomenes, seniūnaičius, kraštiečius. Jie savanorišku darbu prisidėjo prie kiekvieno renginio organizavimo. Partnerystės ryšiai išplėsti su įvairių rajonų kultūros centrais, meno mokyklomis, koncertinėmis organizacijomis.

3.1. Lentelė.

Etatų skaičius	Darbuotojų skaičius	Darbuotojų išsilavinimas (skaičius)
Aukštasis universitetinis	Aukštasis neuniversi-tetinis	Aukštesnysis arba specialusis vidurinis	Kitas
Kultūros ir meno darbuotojai	4	5	1	2	2	Nebaigtas vidurinis
Kiti darbuotojai	1,5	3	1	-	1
Iš viso:	5,5	8	2	2	3	Nebaigtas vidurinis

3. Įstaigos veiklos rodikliai

3.2. Lentelė.

Eil. Nr.	Meno kolektyvas	Dalyvių sk.	Kolektyvo meninio lygio kategorija, kada suteikta	Meno kolektyvo vadovas, jo darbo krūvis	Svarbiausi meno kolektyvo pasiekimai
Suaugusiųjų	Vaikų
1.	Folkloro ansamblis „Jieznelė“	19	III, suteikta 2018 m.	Ingrida Valentienė, 1 etatas	Dalyvavo tarptautiniame folkloro festivalyje „Atataria lamzdžiai“. Dalyvavo respublikiniame festivalyje „Senoji gudų kultūra“, „Tėvelio dvarely“, rajoniniame folkloro festivalyje pristatė programą „Skambėkit išsaugotos dainos“. Dalyvavo rajoniniame renginyje „Mano krašto partizanų dainos. Surengė koncertą Sausio 13-osios, Vasario 16-osios, Gedulo ir vilties dienos minėjimams Jiezne, rajono neįgaliųjų šventei.
2.	Vaikų folkloro ansamblis „Jieznelė“	19	I, suteikta 2018 m.	Ingrida Valentienė, 1 etatas	Dalyvavo Jiezno gimnazijos etnografinėje vakaronėje „Supyniau pynimėlį“,parengė programą Kalėdų eglės įžiebimo šventei.
3.	Mišrus vokalinis ansamblis „Jieznelė“	10	III, suteikta 2020 m.	Danguolė Smalskienė, 0,5 etato	Dalyvavo respublikiniame konkurse „Nemunėlio vingiai“, Rajoniniuose vokalinės muzikos festivaliuose Simne, N. Ūtoje, parengė programą regioniniam vokalinės muzikos festivaliui „Dainą dainuoji- gyyenimą gyveni“
4.	Mėgėjų teatras	13	-	II, suteikta 2018 m.	Angelė Jaruševičienė, 1 etatas	Dalyvavo respublikiniuose mėgėjų teatrų festivaliuose „Atspindžiai“, „Vėtrungė“, „Šaltupis“ regioniniame mėgėjų teatrų festivalyje „Akimirkos“. Rajoniniame mėgėjų teatrų festivalyje „Pievų teatras“, „Veidrodis“. S.Kymantaitės-Čiurlionienės spektaklį „Pinigėliai“ parodė 8 kartus įvairiuose kultūros centrų ir bendruomenių renginiuose.
5.	Liaudiška kapela „Jieznelė“	8	-	-	Ingrida Valentienė, 1 etatas	Dalyvavo respublikinėje liaudiškų kapelų šventėje „Grok, Jurgeli 2023 m.“. Koncertinę programą atliko rajoniniame „Duonos ir ugnies“festivalyje, filmavosi „Duokim, garo“TV laidoje“, parengė programą regioninei kapelų šventei „Gros armonika vakarą tylų“.
6.	Lėlių teatras	-	14	-	Angelė Jaruševičienė, 1 etatas	Parengė vaikų spektaklį Kalėdų eglės įžiebimo šventei K. Kangrua „Sniego malūnas“
7.	Solistų, duetų vokalinis dainavimas	-	5	-	Tomas Ivanauskas, 0,5 etato	Surengė koncertus Jiezno kultūros centre vykusiuose parodų pristatymuose, bendruomenių šventėse. Paruošė programą regioninei vokalinės muzikos šventei „Dainą dainuoji – gyvenimą gyveni“.

3.3. Lentelė.

Jiezno kultūros ir laisvalaikio centras, kultūrinio gyventojų aptarnavimo zona	Mėgėjų meno kolektyvų koncertai, spektakliai	Profesionaliojo meno sklaida	Kiti renginiai	Visi renginiai 5+13+25	Iš jų: vaikams ir jaunimui
Kultūros įstaigoje	Dalyviai ir lankytojai	Išvykose Lietuvoje (skaičiuojama 1 išvyka – 1 renginys)	Išvykose užsienyje (skaičiuojama 1 išvyka – 1 renginys)	Iš viso renginių (1+3+4)	Dalyviai išvykose	Parodos	Lankytojai	Koncertai (klasikinės, džiazo muzikos)	Lankytojai	Spektakliai	Lankytojai	Visi renginiai (7+9+11)	Visi lankytojai (8+10+12)	Tautodailės ir kt. parodos	Lankytojai	Edukaciniai renginiai	Dalyviai ir lankytojai	Kino filmai	Lankytojai	Pramoginės muzikos koncertai	Dalyviai ir lankytojai	Kiti renginiai	Dalyviai ir lankytojai	Visi renginiai 15+17+19+21+23	Meno kolektyvų, studijų, būrelių, klubų ir kt. lankytojai	Visi lankytojai ir dalyviai 2+6+14+16+18+20+22+24+26
1	2	3	4	5	6	7	8	9	10	11	12	13	14	15	16	17	18	19	20	21	22	23	24	25	26	27	28	29
20	3100	32	-	52	610	3	310	1	45	4	355	3	300	3	410	1	45	2	2200	10	1300	19	510	8320	75	20

4. Svarbiausi pasiekimai, pokyčiai

Svarbiu pokyčiu laikome galimybę prekiauti bilietais į kultūros centre organizuojamus renginius, veiklas , tokiu būdu įsigyti spec.lėšų.

2023 m. gavę projektinį finansavimą , sutaupėme 400.00 Eur. biudžeto asignavimų lėšų, atlikome laiptų remontą.

4350,00 Eurų projektinių lėšų skyrėme renginių kokybės gerinimui.

1000,00 Eurų projektinių lėšų skyrėme Respublikinės dainų šventės kostiumų dalių įsigijimui.

5. Problemos, galimi problemų sprendimo būdai. Numatomi veiklos tobulinimo planai ir uždaviniai kitais metais

2024–aisiais kreipėmės į savivaldybės vadovus su prašymu praplėsti kultūros centro patalpas, kadangi padidėjus veiklų apimčiai patalpų labai trūksta. Jų trūksta ir įsigyto inventoriaus saugojimui. Turime svarbų uždavinį dalyvauti respublikinėje Dainų šventėje. Trys kolektyvai planuoja pristatyti parengtas programas atrankose dėl dalayvavimo 2024 m. respublikinėje Dainų šventėje.

Direktorė Dalia Vertinskienė